作者：南山居士
词牌/韵律：永遇乐

paragraphs: 玉骨冰肌，野墙山径，烟雨萧索。
公子豪华，贪红恋紫，谁分怜孤萼。
想应窥见，潘毛相似，故把素怀相托。
岂知人、年来闷损，被名利拘缚。
当歌对酒，如痴如梦，欲笑啼痕先落。
二十年前，欢娱一醉，不忍思量著。
衾寒枕冷，不教孤另，不是自家情薄。
枉将心、千尤万殢，算应殢著。